Երեւում է` կոռուպցիայի արմատներն այլեւս այնքան խորն են մխրճվել մեր կյանքի բոլոր ոլորտները, որ դրա հետեւանքները, այսպես շարունակվելու դեպքում, կարող են ազգային անվտանգության գլխին մեծ փորձանք բերել: Չէ՞ որ կոռումպացվածության բարձր աստիճանը երկիրը խոցելի է դարձնում արտաքին մարտահրավերների առջեւ: Իրավիճակի աղետալիությունը հետզհետե բյուրեղանում է` մտահոգելով ՀՀ շարքային քաղաքացիներին: Սակայն մտահոգությամբ այդ չարիքի դեմը չես առնի: Իրական պայքարի անհրաժեշտություն կա, բայց պայքարող չկա: Բոլորս ազգովին դարձել ենք «ճառասացներ»՝ կոռուպցիան վատն է, պատուհաս է, այս է, այն է: Է՛, բա հետո՞...